SL Uradni list Evropske unije C 179/5

SKUPNA PARLAMENTARNA SKUPŠČINA SPORAZUMA O PARTNERSTVU MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V TOREK, 8. DECEMBRA 2015

(2016/C 179/02)

Vsebina

1. Izjava komisarja za mednarodno sodelovanje in razvoj Nevena Mimice 5

2. Razprava s komisarjem za mednarodno sodelovanje in razvoj Nevenom Mimico – brez seznama govornikov 6

3. Čas za vprašanja Komisiji 6

4. Ukrepi Komisije v zvezi z resolucijami, sprejetimi na 29. zasedanju Skupne parlamentarne skupščine 6

5. Ocena mirovne pomoči za Afriko po desetih letih: učinkovitost in obeti za prihodnost 7

6. Poročilo gospodarskih in socialnih partnerjev 7

7. Izjava ministrice za finance (Lesoto) in predsedujoče Svetu AKP Mamphono Khaketle 7

8. Izjava ministra za razvojno sodelovanje in humanitarne dejavnosti (Luksemburg) in predsedujočega Svetu EU Romaina Schneiderja 8

9. Čas za vprašanja Svetu 8

10. Razprava s Svetom – brez seznama govornikov 9

11. Nujna tema številka 1: Migracije, človekove pravice in humanitarni begunci 9

ZAPISNIK SEJE V TOREK, 8. DECEMBRA 2015

Seja se je začela ob 9.00.

PREDSEDUJOČI: Fitz A. JACKSON

Sopredsednik

1. Izjava komisarja za mednarodno sodelovanje in razvoj Nevena Mimice

Komisar za mednarodno sodelovanje in razvoj Neven Mimica se je v svoji izjavi osredotočil na prihodnost Sporazuma iz Cotonouja, ki bo prenehal veljati leta 2020. Evropska komisija in Evropska služba za zunanje delovanje sta začeli skupno posvetovalno sejo, da bi zbrali predloge za prihodnost, ki temeljijo na kritičnem pregledu prvih 15 let Sporazuma, njegovih ciljih in rezultatih. Uradno ocenjevanje se bo začelo v prvi polovici leta 2016, različne možnosti politike prihodnjega partnerstva pa bodo analizirane prek postopka ocene učinka. Komisar Neven Mimica je prav tako poudaril, da je treba v celoti upoštevati agendo za trajnostni razvoj do leta 2030 in 17 novih ciljev trajnostnega razvoja, ki sprožajo prilagajanje razvojne politike EU. Govoril je o problematiki podnebnih sprememb in ponovil, da je izid 21. konference OZN o podnebnih spremembah (COP 21) v Parizu ključen predvsem za države AKP, ki so jih prizadele neugodne vremenske razmere.

2. Razprava s komisarjem za mednarodno sodelovanje in razvoj Nevenom Mimico – brez seznama govornikov

Govorili so: Norbert Neuser, Davor Ivo Stier, João Ferreira, Maria Heubuch, Kennedy K. Hamudulu (Zambija), Purmanund Jhugroo (Mauritius), Lidia Senra-Rodríguez, Enrique Guerrero Salom, Adjedoue Weidou (Čad) in Ana Rita Gerenias Sithole (Mozambik).

V izmenjavi mnenj so se osredotočili na prihodnost partnerstva AKP-EU, postopek pregleda, povezavo med migracijo in razvojem, podnebne spremembe in potrebo po vključitvi novih ciljev trajnostnega razvoja v prihodnji okvir. Udeleženci so prav tako postavili vprašanja v zvezi z Eritrejo, mirom in razvojem, humanitarno pomočjo in povezavo med pomočjo, rehabilitacijo in razvojem, stanjem sporazuma o gospodarskem partnerstvu v Pacifiku in neustrezno prehranjenostjo, kmetijstvom in prehransko varnostjo.

Komisar Neven Mimica je na vprašanja udeležencev odgovarjal po postopku razprave brez seznama govornikov.

3. Čas za vprašanja Komisiji

Na Komisijo je bilo skupaj naslovljenih 37 vprašanj.

Komisija je predhodno pisno odgovorila na vprašanja. Komisar Neven Mimica je ustno odgovarjal na dodatna vprašanja v povezavi z naslednjimi izvornimi vprašanji:

1. vprašanje, ki ga je zastavila Catherine Bearder, o državah AKP in azilu

5. vprašanje, ki sta ga zastavili Bodil Valero in Judith Sargentini, o nujnem skrbniškem skladu za stabilnost in odpravljanje temeljnih vzrokov za nedovoljene migracije in razseljevanje v Afriki

6. vprašanje, ki ga je zastavila Kashetu Kyenge, o izvajanju nujnega skrbniškega sklada za stabilnost in odpravljanje temeljnih vzrokov za nedovoljene migracije in razseljevanje v Afriki

7. vprašanje, ki ga je zastavila Nathalie Griesbeck, o posebnem skladu za Afriko

9. vprašanje, ki ga je zastavil Kennedy Hamudulu (Zambija), o nezakonitih finančnih tokovih

10. vprašanje, ki ga je zastavila Lidia Senra-Rodríguez, o boju proti davčnim utajam

16. vprašanje, ki ga je zastavila Sabine Lösing (nadomestil jo je João Ferreira), o nadaljnjih pogajanjih med Kubo, EU in ZDA

17. vprašanje, ki ga je zastavil Netty Baldeh (Gambija), o političnem dialogu

19. vprašanje, ki ga je zastavil Sanjit Patel (Fidži) (nadomestil ga je Ashneel Sudhakar (Fidži), o Fidžiju – spremljevalni ukrepi podpore za države pogodbenice protokola o sladkorju

27. vprašanje, ki ga je zastavil Desmond Long (Sveta Lucija) (nadomestil ga je Carl Greenidge (Gvajana), o povečanju odpornosti majhnih otoških držav v razvoju

28. vprašanje, ki ga je zastavila Michèle Rivasi, o elektrifikaciji afriškega podeželja kot sredstvu za boj proti revščini in podnebnim spremembam

32. vprašanje, ki ga je zastavil João Ferreira, o splošnem zdravstvenem varstvu

33. vprašanje, ki ga je zastavila Marlene Mizzi, o pomoči EU invalidom v Srednjeafriški republiki

36. vprašanje, ki ga je zastavil Worlea-Saywah Dunah (Liberija) (nadomestil ga je Netty Baldeh (Gambija)), o tem, kako mednarodne nevladne organizacije porabljajo sredstva EU

Avtorji 4., 21., 29. in 30. vprašanja niso imeli dodatnih vprašanj.

Avtorjev 2., 3., 8., 11., 12., 13., 14., 15., 18., 20., 22., 23., 24., 25., 26., 31., 34., 35. in 37. vprašanja ni bilo na seji.

4. Ukrepi Komisije v zvezi z resolucijami, sprejetimi na 29. zasedanju Skupne parlamentarne skupščine

Skupščini je bil posredovan dokument o nadaljnjih ukrepih Komisije in Evropske službe za zunanje delovanje v zvezi z resolucijami, sprejetimi na skupni parlamentarni skupščini v Suvi (Fidži).

5. Ocena mirovne pomoči za Afriko po desetih letih: učinkovitost in obeti za prihodnost

Odbor za politične zadeve

Soporočevalca: Kombo Gberi (Kamerun) in Mariya Gabriel

Joseph Hyacinthe Owona Kono (Kamerun), (nadomestil Komba Gberija (Kamerun)) in Mariya Gabriel sta predstavila poročilo.

Govorili so: Adjedoue Weidou (Čad), Elmi Obsieh Wais (Džibuti), João Ferreira, Daniel K. Shumba (Zimbabve), Bodil Valero, Tešome Toga (Etiopija), Isabella Adinolfi, Kashetu Kyenge, James Kembi Gitura (Kenija), Joachim Zeller, Tadeusz Zwiefka, Eleni Teoharus (Eleni Theocharous), Michael Gahler, Kristin de Peyron (Evropska služba za zunanje delovanje) in Françoise Moreau (Evropska komisija).

Udeleženci so pohvalili mirovno pomoč za Afriko za njene dosežke. Podprla je zmogljivost Afriške unije pri obravnavi konfliktov v Afriki in dokazala, da lahko sproži spremembe v širšem partnerstvu. Nekateri udeleženci so pozvali k razširitvi njenega področja uporabe in vztrajali, da je treba zagotoviti vključitev ciljnih držav. Udeleženci so prav tako vztrajali, da je treba bolje uravnovesiti financiranje operacij v podporo miru in dejavnosti, namenjenih krepitvi zmogljivosti struktur Afriške strukture za mir in varnost, predvsem na področju preprečevanja konfliktov in mediacije. Več udeležencev je opozorilo na povezavo med varnostjo in razvojem ter pozvalo k boljšemu usklajevanju in povezovanju med mirovno pomočjo za Afriko in drugimi instrumenti EU.

Joseph Hyacinthe Owona Kono (Kamerun) in Mariya Gabriel sta zaključila razpravo.

6. Poročilo gospodarskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Yvesa Somvilla

Predsednik spremljevalnega odbora AKP in član Evropskega ekonomsko-socialnega odbora Yves Somville je predstavil različne vidike, ki vplivajo na celotno partnerstvo AKP-EU, vključno z migracijami in vlogo civilne družbe.

(Seja je bila prekinjena ob 12.44 in se je nadaljevala ob 15.00.)

Fitz A. JACKSON Louis MICHEL Patrick I. GOMES Luis Marco AGUIRIANO NALDA Sopredsednika Generalna sosekretarja

PREDSEDUJOČI: Louis MICHEL

Sopredsednik

7. Izjava ministrice za finance (Lesoto) in predsedujoče Svetu AKP Mamphono Khaketle

Ministrica za finance (Lesoto) in predsedujoča Svetu AKP Mamphono Khaketla je vlogo Sveta AKP prepoznala kot demokratični politični forum za odnose med državami AKP in EU. Ministrica se je zahvalila Evropskemu parlamentu, da gosti zasedanje. Prav tako je izrazila sočutje z vladami in prebivalstvom Francije, Malija, Nigerije in Čada, ki so jih pretresli nedavni teroristični napadi verskih skrajnežev, in jim izrekla sožalje. Izrazila je prepričanje, da se bo dolgotrajno partnerstvo po prenehanju veljavnosti Sporazuma iz Cotonouja nadaljevalo. Ministrica Mamphono Khaketla je poudarila pomen trgovinskih odnosov in sporazumov o gospodarskem partnerstvu med EU in državami AKP, a izrazila zaskrbljenost nad nekaterimi enostranskimi odločitvami, ki so bile sprejete v okviru partnerstva. Ob zaključku govora je izpostavila dve ključni temi, ki jih morajo države AKP in EU obravnavati v tovariškem duhu: vpliv podnebnih sprememb in obvladovanje migracijskih tokov.

8. Izjava ministra za razvojno sodelovanje in humanitarne dejavnosti (Luksemburg) in predsedujočega Svetu EU Romaina Schneiderja

Minister za razvojno sodelovanje in humanitarne dejavnosti (Luksemburg) in predsedujoči Svetu EU Romain Schneider je spregovoril o nedavnih terorističnih napadih v Franciji, Maliju in Čadu ter izrazil sožalje. Minister je opisal več osrednjih izzivov, s katerimi se trenutno sooča partnerstvo AKP-EU in jih mora obravnavati, vključno z migracijsko in begunsko krizo, na katero so evropske in afriške države poskušale odgovoriti na nedavnem vrhu v Valletti. Boj proti terorizmu predstavlja naslednji pomemben izziv za evropske države in države AKP. Za dosego trajnostne varnosti in stabilnosti je treba spodbujati pokonfliktno doseganje sprave ter graditi demokratične in odgovorne institucije. Zadnji izziv za države AKP in države EU bodo pogajanja o sporazumu, ki bo nasledil Sporazum iz Cotonouja.

9. Čas za vprašanja Svetu

Na Svet je bilo naslovljenih 35 vprašanj.

Mamphono Khaketla je v imenu Sveta AKP odgovorila na naslednji vprašanji in dodatna vprašanja:

2. vprašanje, ki ga je zastavil Enrique Guerrero Salom (nadomestila ga je Kashetu Kyenge), o protiterorističnih prizadevanjih v Afriki

6. vprašanje, ki ga je zastavila Catherine Bearder, o biotski raznovrstnosti v Afriki

Na naslednja vprašanja je bilo odgovorjeno, ni pa bilo dodatnih vprašanj:

9. vprašanje, ki ga je zastavila Neena Gill (nadomestila jo je Kashetu Kyenge), o obravnavi pomislekov v zvezi z delovanjem Mednarodnega kazenskega sodišča

10. vprašanje, ki ga je zastavila Marielle de Sarnez (nadomestila jo je Catherine Bearder), o upoštevanju neenakosti v razvoju med morebitnimi partnerji celinskega območja proste trgovine

11. vprašanje, ki ga je zastavil Davor Ivo Stier, o povečanih migracijskih tokovih – mladi in izobraženi ljudje zapuščajo Afriko

12. vprašanje, ki ga je zastavila Kashetu Kyenge, o raziskavah in razvoju v Afriki

14. vprašanje, ki ga je zastavil Worlea-Saywah Dunah (Liberija) (nadomestil ga je Netty Baldeh (Gambija)), o pomenu evropskih sporazumov o partnerstvu za gospodarski napredek revnih držav

15. vprašanje, ki ga je zastavila Joyce Laboso (Kenija) (nadomestil jo je Abdikadir Aden) o vplivu držav AKP in EU na globalno upravljanje

Avtorji 1., 3., 4., 5., 7. in 8. vprašanja na seji niso bili prisotni.

13. vprašanje je bilo umaknjeno.

Romain Schneider je v imenu Sveta EU odgovoril na naslednja vprašanja in dodatna vprašanja:

29. vprašanje, ki ga je zastavil Enrique Guerrero Salom (nadomestila ga je Kashetu Kyenge), o protiterorističnih prizadevanjih v Afriki

30. vprašanje, ki ga je zastavila Catherine Bearder, o biotski raznovrstnosti v Afriki

33. vprašanje, ki ga je zastavila Sabine Lösing (nadomestila jo je Lidia Senra Rodriguez), o prestrukturiranju javnega dolga

34. vprašanje, ki ga je zastavila Lidia Senra Rodriguez, o zavezujočem instrumentu, ki regulira nadnacionalne družbe

Na naslednja vprašanja je bilo odgovorjeno, ni pa bilo dodatnih vprašanj:

18. vprašanje, ki ga je zastavil Netty Baldeh (Gambija), o človekovih pravicah migrantov

24. vprašanje, ki ga je zastavila Kashetu Kyenge, o raziskavah in razvoju v Afriki

26. vprašanje, ki ga je zastavila Marielle de Sarnez (nadomestila jo je Catherine Bearder), o upoštevanju neenakosti v razvoju med morebitnimi partnerji celinskega območja proste trgovine

27. vprašanje, ki ga je zastavil Worlea-Saywah Dunah (Liberija) (nadomestil ga je Netty Baldeh (Gambija)), o pomenu evropskih sporazumov o partnerstvu za gospodarski napredek revnih držav

Avtorji 16., 17., 19., 20., 22., 23., 25., 31., 32. in 35. vprašanja na seji niso bili prisotni.

21. vprašanje je bilo umaknjeno.

10. Razprava s Svetom – brez seznama govornikov

Govorili so: Iriase Pally (Nigerija), Adjedoue Weidou (Čad), Michael Gahler in Lidia Senra Rodriguez.

Udeleženci so izrazili hvaležnost za mednarodno podporo in solidarnost v boju proti skupini Boko Haram in vprašali, katere ukrepe sta sprejela EU in Svet AKP, da bi rešila migracijsko krizo, pa tudi, katere predpise in pravila bi lahko uporabili za spodbujanje družbene odgovornosti in predvsem za preprečevanje prilaščanja zemljišč v multinacionalnih korporacijah.

11. Nujna tema številka 1: Migracije, človekove pravice in humanitarni begunci

Govorili so: Domenico Rosa (Evropska komisija), Attilio Pacifici (Evropska služba za zunanje delovanje), Adjedoue Weidou (Čad), Michael Gahler, Marlene Mizzi, Younoussa Tondy (Niger), Netty Baldeh (Gambija), Catherine Bearder, Magnus Kofi Amoatey (Gana), Lidia Senra Rodriguez, Elmi Obsieh Wais (Džibuti), Bodil Valero, Musa Hussein Naib (Eritreja), Ahamada Soukouna (Mali), Norbert Neuser, Veikko Nekundi (Namibija), Eleni Teoharus (Eleni Theocharous), Juan Fernando Lopez Aguilar, Tešome Toga (Etiopija), Anna Zaborska, Abdoulaye Toure (Slonokoščena obala), Kashetu Kyenge, Abdikadir Aden (Kenija), Julie Ward, Joseph Hyacinthe Owona Kono (Kamerun) in Raphael Siluvangii Umba (Demokratična republika Kongo).

Udeleženci so poudarili, da se temeljni vzroki za migracije in sedanjo begunsko krizo v preteklosti niso pravilno reševali, in izpostavili, da bi EU morala ne samo reševati nujna vprašanja, ampak bi morala tudi pomagati zmanjšati migracijske pritiske na dolgi rok. Med dejavniki, ki spodbujajo migracijo in razselitev so omenili oboroženi spopad, pomanjkanje ekonomskih priložnosti za mlade, neuspešno upravljanje in zlorabo človekovih pravic. Prav tako so opozorili, da je migracija naravni pojav in da imajo ljudje pravico do preseljevanja. Večina se je strinjala, da bi migracijo morali upravljati tako, da bi poskrbeli za zakonite in organizirane poti do Evrope in preprečili, da svoje države zapusti preveč nadarjenih ljudi, ki bi sicer lahko prispevali k razvoju. Člani AKP so poudarili, da EU ne bi smela diskriminirati afriških migrantov v primerjavi s tistimi z Bližnjega in Srednjega vzhoda.

(Seja se je končala ob 17.35.)